b'\n_START_ARTICLE_\nQuark\n_START_PARAGRAPH_\nQuark [kv\xc3\xa1rk] je izmi\xc5\xa1ljena oseba , ki jo v znanstvenofantasti\xc4\x8dni televizijski nadaljevanki Zvezdne steze: Deep Space Nine (Star Trek: Deep Space Nine) igra Armin Shimerman. Quark je pripadnik ultrakapitalisti\xc4\x8dne rase Ferengijcev. Rodil se je okoli leta 2333 na Ferenginarju star\xc5\xa1ema Ishki in Keldarju._NEWLINE_Njegov zna\xc4\x8daj se je skozi nadaljevanko mo\xc4\x8dno spreminjal. Na za\xc4\x8detku so ga prikazali kot nravno sporno osebnost, ki je dobi\xc4\x8dek prakti\xc4\x8dno vselej postavljal na prvo mesto. Ob\xc4\x8dasno se je zapletal tudi v nezakonite posle, ves \xc4\x8das pa je nad njim bdel Odo, \xc4\x8deprav je le redko zbral dovolj obremenilnih dokazov, da bi ga tudi zaprl. S\xc4\x8dasoma je Quark postajal vse privla\xc4\x8dnej\xc5\xa1a oseba, ki se je, \xc4\x8deprav ni nikoli izgubil svojega pohlepa, pogosteje uklanjal nravnemu zakoniku in dobrobiti prijateljem._NEWLINE_Quark je pri\xc5\xa1el na postajo, ko se je imenovala \xc5\xa1e Terok Nor med kardasijsko zasedbo Bajorja._NEWLINE_Po godu ni bil zlasti bajoranski majorki Kiri Nerys. Na Federacijski postaji Deep Space 9 je imel svoj bar, kjer je s prodajo pija\xc4\x8de in ne\xc4\x8dednimi posli lepo skrbel za svoj dobi\xc4\x8dek._NEWLINE_Quarkov brat Rom je kot veliki nagus nasledil Zeka, njegov ne\xc4\x8dak Nog pa je bil prvi Ferengijec v Zvezdnem ladjevju.'